钦定古今图书集成/理学汇编/字学典/第101卷 > 郑虔
## 钦定古今图书集成/理学汇编/字学典/第101卷 > 郑虔

按《唐书》本传：“郑虔，郑州荥阳人。天宝初，为协律郎。元
宗爱其才，为置广文馆，以虔为博士。虔好书，常苦无
纸，于时慈恩寺贮柿叶数屋，遂往日取叶肄书，岁久
殆遍。尝自写其诗并画以献，帝大署其尾曰：‘郑虔三
绝’。迁著作郎。安禄山反，劫百官置东都，虔因称风缓。
贼平，贬台州司户参军事。”